Acclaim Entertainment

Acclaim Entertainment, Inc. estis usona videoluda eldonfirmao bazita en Glen Cove, Novjorkio. Origine formita de Greg Fischbach, Robert Holmes, kaj Jim Scoroposki en vendejo en Oyster Bay en 1987, la kompanio establis tutmondan disvolvteamon tra serio de akiroj fine de la 1990-aj kaj fruaj 2000-aj jaroj. Post malbonaj financaj rezultoj en la fiskjaro 2003, Acclaim deklaris bankroton en septembro 2004. Posedaĵoj de Acclaim poste estis aŭkciitaj al diversaj partioj.

 Historio 
En la fruaj 1980-aj jaroj, Greg Fischbach estis dungito ĉe la usona videoluda kompanio Activision, kie li laboris kune kun Robert Holmes kaj Jim Scoroposki. Li forlasis Activision por aliĝi al RCA Records, kiu estis poste aĉetita de Bertelsmann, kaj Fischbach trovis sin senlaboran. En 1987, li renkontiĝis kun Scoroposki en Oyster Bay (Novjorkio), kie Scoroposki posedis vendadan kompanion, por diskuti eblan komunan projekton. Post kiam Scoroposki sugestis, ke ili revenu al la videoluda industrio, ili kontaktis Holmes por konvinki lin, kaj la tri kune fondis Acclaim Entertainment. Acclaim ne havis ian fondan investanton, kaj estis financata tute de Fischbach kaj Scoroposki mem. En siaj komencaj jaroj, Acclaim estis ekskluzive videoluda eldonisto, transdonante la kreon de siaj videoludoj al eksteraj disvolvistoj. Sed dum ĝi kreskis, ĝi aĉetis iujn sendependajn studiojn, inkluzive de Iguana Entertainment el Austin (Teksaso), Probe Entertainment el Londono aŭ Sculptured Software en Salt Lake City (Utaho).

La nomo de la kompanio estis elektita ĉar ĝi devis aperis laŭalfabete antaŭ la eksa dungisto de la kunfondinto, Activision, kaj ankaŭ devis esti alfabete antaŭ Accolade (alia kompanio formita de eksaj dungitoj de Activision. Tio estis ofta formulo por elekti nomojn de novaj kompanioj fonditaj de eksaj dungitoj de Activision (la fondintoj de Activision mem uzis ĉi tiun formulon kiam ili forlasis Atari).

 Referencoj 

Kategorio:Videoludaj firmaoj
Kategorio:Usonaj firmaoj
Kategorio:Firmaoj de Nov-Jorkio